
12                                                            DR.30.10.2018                                                                                                                          

 
4. Dato' Sri Dr. Haji Ismail bin Haji Abd. Muttalib [Maran] minta Menteri Kesihatan 
menyatakan apakah inisiatif dan tindakan agresif kementerian dalam memantau dan 
membendung pasaran produk makanan tambahan tempatan yang menggunakan bahan 
terlarang seperti steroid di dalam produk mereka. 

 

Timbalan Menteri Kesihatan [Dr. Lee Boon Chye]: Terima kasih Tuan Yang di-
Pertua. Makanan tambahan yang berasaskan makanan tertakluk kepada Akta Makanan 1983 
dan Peraturan-peraturan Makanan 1985, yang turut meliputi keperluan berkaitan pelabelan 
dan pengiklanan. Di bawah Peraturan 18(6), Peraturan-peraturan Makanan 1985, 
memperuntukkan label makanan tidak boleh menyatakan akuan pencegahan, pengurangan, 
perawatan atau penyembuhan penyakit dan akuan yang tidak dapat disahkan. Mereka yang 
di dapati mengiklankan produk makanan bagi tujuan jualan untuk memperdayakan pembeli 
boleh dikenakan tindakan di bawah seksyen 17, Akta Makanan 1983.  

Pada tahun 2015 sehingga kini, sejumlah 611 tindakan penguatkuasaan telah 
diambil ke atas iklan produk makanan yang mempunyai akuan yang tidak dibenarkan. 
Manakala pada tahun 2017 sehingga kini, sebanyak 439 sampel pelbagai jenis produk 
makanan dan minuman yang disyaki menggunakan bahan terlarang seperti steroid telah 
dianalisis dan telah di dapati 17 daripada sampel tersebut tidak mematuhi Akta Makanan 
1983 dan peraturan-peraturan di bawahnya.  

Tindakan penguatkuasaan telah diambil ke atas pengeluar atau penjual bagi produk 
berkaitan. Sebagai contoh, tindakan yang kita ambil ke atas Jus Al-Sunnah yang 
mengandungi bahan larangan seperti steroid atau pun dexamethasone. Kementerian 
Kesihatan Malaysia akan terus meningkatkan pemantauan ke atas makanan tambahan, 
termasuk produk minuman yang disyaki mengandungi bahan terlarang seperti steroid, 
sibutramine, sildenafil dan sebagainya di pasaran tempatan bagi memastikan ia selamat di 
makan. Di dalam seksyen 13, Akta Makanan 1983 menyatakan mana-mana orang yang 
menyediakan atau menjual apa-apa makanan yang ada dalam atau padanya apa-apa bahan 
yang beracun, merosakkan atau selainnya memudaratkan kesihatan adalah melakukan 
suatu kesalahan. Apabila di sabitkan kesalahan boleh dikenakan denda yang tidak melebihi 
RM100,000 atau penjara selama tempoh tidak melebihi 10 tahun atau kedua-duanya sekali. 
Sekian.  

 Dato' Sri Dr. Haji Ismail bin Haji Abd. Muttalib [Maran]: Terima kasih Tuan Yang 
di-Pertua. Terima kasih Yang Berhormat Timbalan Menteri. Baru-baru ini kita digemparkan 
dengan kematian pengambilan minuman keras yang dicampur dengan bahan yang terlarang, 
bukan haram. Memang minuman keras bagi kita tidak boleh. Kalau kita lihat Yang Berhormat 
Menteri, di pasaran sekarang terdapat berbagai jenis produk minuman ringan yang 
dikeluarkan oleh peniaga-peniaga, terutamanya di kawasan luar bandar seperti Tongkat Ali, 
Kopi Jantan, Kopi Jaga, Mahkota Dewa dan lain-lain. Kopi Janda. [Ketawa] Yang didakwa 
berkhasiat untuk kesihatan sama ada lelaki dan wanita, sedangkan malahan mempunyai 
kesan sampingan yang tidak baik kepada pengguna.  

■1100 

 Saya hendak tahu sejauh mana senarai-senarai ini. Apakah pihak kementerian 
mempunyai senarai produk-produk minuman seperti ini yang telah pun dibuat pemeriksaan 
dan kalau boleh saya inginkan senarai tersebut, supaya kita dapat maklumkan kepada 
penduduk kita bahawa minuman ini tidak baik dan sebagainya. Apakah langkah kerajaan 
atau kementerian, secara proaktif supaya jangan tunggu peristiwa atau kejadian berlaku, baru 
tindakan diambil? Berapakah pemeriksaan yang telah dibuat oleh kementerian dalam 
menangani isu penggunaan produk-produk seperti ini? Terima kasih banyak. 

 Dr. Lee Boon Chye: Terima kasih Yang Berhormat Maran atas soalan tambahan 
tersebut. Pertama, apabila produk makanan yang membuat pengakuan yang tidak betul 
berkenaan dengan kesihatan itu, memang itu satu kesalahan di bawah Akta Makanan, di 
mana Kementerian Kesihatan boleh mengambil tindakan. Manakala untuk produk-produk 
yang sedemikian sejak tahun 2017 dan tahun 2018, memang ada sebanyak 17 produk di 
dalam senarai kita kenal pasti dan mungkin senarai tersebut saya akan bekalkan sebagai 
jawapan bertulis.  

 Tindakan yang kementerian ambil untuk menyekat penjualan makanan tambahan, 
ini khususnya yang dijual atas talian ataupun online. Kementerian sentiasa menjalankan 
pemantauan secara berterusan di media sosial, platform penjualan atas talian dan laman web 



4. Dato' Sri Dr. Haji Ismail bin Haji Abd. Muttalib [Maran] minta Menteri Kesihatan menyatakan apakah inisiatif dan tindakan agresif kementerian dalam memantau dan membendung pasaran produk makanan tambahan tempatan yang menggunakan bahan terlarang seperti steroid di dalam produk mereka. Timbalan Menteri Kesihatan [Dr. Lee Boon Chye]: Terima kasih Tuan Yang di- Pertua. Makanan tambahan yang berasaskan makanan tertakluk kepada Akta Makanan 1983 dan Peraturan-peraturan Makanan 1985, yang turut meliputi keperluan berkaitan pelabelan dan pengiklanan. Di bawah Peraturan 18(6), Peraturan-peraturan Makanan 1985, memperuntukkan label makanan tidak boleh menyatakan akuan pencegahan, pengurangan, perawatan atau penyembuhan penyakit dan akuan yang tidak dapat disahkan. Mereka yang di dapati mengiklankan produk makanan bagi tujuan jualan untuk memperdayakan pembeli boleh dikenakan tindakan di bawah seksyen 17, Akta Makanan 1983. Pada tahun 2015 sehingga kini, sejumlah 611 tindakan penguatkuasaan telah diambil ke atas iklan produk makanan yang mempunyai akuan yang tidak dibenarkan. Manakala pada tahun 2017 sehingga kini, sebanyak 439 sampel pelbagai jenis produk makanan dan minuman yang disyaki menggunakan bahan terlarang seperti steroid telah dianalisis dan telah di dapati 17 daripada sampel tersebut tidak mematuhi Akta Makanan 1983 dan peraturan-peraturan di bawahnya. Tindakan penguatkuasaan telah diambil ke atas pengeluar atau penjual bagi produk berkaitan. Sebagai contoh, tindakan yang kita ambil ke atas Jus Al-Sunnah yang mengandungi bahan larangan seperti steroid atau pun dexamethasone. Kementerian Kesihatan Malaysia akan terus meningkatkan pemantauan ke atas makanan tambahan, termasuk produk minuman yang disyaki mengandungi bahan terlarang seperti steroid, sibutramine, sildenafil dan sebagainya di pasaran tempatan bagi memastikan ia selamat di makan. Di dalam seksyen 13, Akta Makanan 1983 menyatakan mana-mana orang yang menyediakan atau menjual apa-apa makanan yang ada dalam atau padanya apa-apa bahan yang beracun, merosakkan atau selainnya memudaratkan kesihatan adalah melakukan suatu kesalahan. Apabila di sabitkan kesalahan boleh dikenakan denda yang tidak melebihi RM100,000 atau penjara selama tempoh tidak melebihi 10 tahun atau kedua-duanya sekali. Sekian. Dato' Sri Dr. Haji Ismail bin Haji Abd. Muttalib [Maran]: Terima kasih Tuan Yang di-Pertua. Terima kasih Yang Berhormat Timbalan Menteri. Baru-baru ini kita digemparkan dengan kematian pengambilan minuman keras yang dicampur dengan bahan yang terlarang, bukan haram. Memang minuman keras bagi kita tidak boleh. Kalau kita lihat Yang Berhormat Menteri, di pasaran sekarang terdapat berbagai jenis produk minuman ringan yang dikeluarkan oleh peniaga-peniaga, terutamanya di kawasan luar bandar seperti Tongkat Ali, Kopi Jantan, Kopi Jaga, Mahkota Dewa dan lain-lain. Kopi Janda. [Ketawa] Yang didakwa berkhasiat untuk kesihatan sama ada lelaki dan wanita, sedangkan malahan mempunyai kesan sampingan yang tidak baik kepada pengguna. #1100 Saya hendak tahu sejauh mana senarai-senarai ini. Apakah pihak kementerian mempunyai senarai produk-produk minuman seperti ini yang telah pun dibuat pemeriksaan dan kalau boleh saya inginkan senarai tersebut, supaya kita dapat maklumkan kepada penduduk kita bahawa minuman ini tidak baik dan sebagainya. Apakah langkah kerajaan atau kementerian, secara proaktif supaya jangan tunggu peristiwa atau kejadian berlaku, baru tindakan diambil? Berapakah pemeriksaan yang telah dibuat oleh kementerian dalam menangani isu penggunaan produk-produk seperti ini? Terima kasih banyak. Dr. Lee Boon Chye: Terima kasih Yang Berhormat Maran atas soalan tambahan tersebut. Pertama, apabila produk makanan yang membuat pengakuan yang tidak betul berkenaan dengan kesihatan itu, memang itu satu kesalahan di bawah Akta Makanan, di mana Kementerian Kesihatan boleh mengambil tindakan. Manakala untuk produk-produk yang sedemikian sejak tahun 2017 dan tahun 2018, memang ada sebanyak 17 produk di dalam senarai kita kenal pasti dan mungkin senarai tersebut saya akan bekalkan sebagai jawapan bertulis. Tindakan yang kementerian ambil untuk menyekat penjualan makanan tambahan, ini khususnya yang dijual atas talian ataupun online. Kementerian sentiasa menjalankan pemantauan secara berterusan di media sosial, platform penjualan atas talian dan laman web.